

Na podlagi 63. člena Zakona o javnih uslužbencih (Uradni list RS, št. 32/25 in 1400/26; v nadaljevanju ZJU-1) in Akta o notranji organizaciji in sistemizaciji delovnih mest v občinski upravi Občine Vrhnika št. 100-5/2009(2-02) z dne 30. 1. 2009 (s spremembami in dopolnitvami) župan Občine Vrhnika objavlja javni natečaj za pripravniško prosto uradniško delovno mesto 

»SVETOVALEC - PRIPRAVNIK (m/ž)«
(šifra delovnega mesta: C027005)
za določen čas v Oddelku za okolje in komunalo

Kandidati, ki se bodo prijavili na prosto delovno mesto, morajo poleg splošnih pogojev, ki jih določajo predpisi s področja delovnega prava, izpolnjevati še naslednje pogoje:
· najmanj visokošolsko strokovno izobraževanje (prejšnje) / visokošolska strokovna izobrazba (prejšnja) ali najmanj visokošolsko strokovno izobraževanje (prva bolonjska stopnja) / visokošolska strokovna izobrazba (prva bolonjska stopnja) ali najmanj visokošolsko univerzitetno izobraževanje (prva bolonjska stopnja) / visokošolska univerzitetna izobrazba (prva bolonjska stopnja) ali najmanj specialistično izobraževanje po višješolski izobrazbi (prejšnje) / specializacija po višješolski izobrazbi (prejšnja),
· državljanstvo Republike Slovenije,
· znanje uradnega jezika,
· ne smejo biti pravnomočno obsojeni na nepogojno kazen več kot šest mesecev zapora zaradi naklepnega kaznivega dejanja, ki se preganja po uradni dolžnosti,
· zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Prednost pri izbiri bodo imeli kandidati s končano pravno smerjo izobrazbe zaključene najmanj na stopnji, ki je zahtevana kot pogoj za zasedbo delovnega mesta.

Skladno z 2. členom Pravilnika o pripravništvu v državni upravi in upravah lokalnih skupnosti (Uradni list RS, št. 92/25) ter prvim odstavkom 117. člena ZJU-1 je pripravnik oseba, ki nima ustreznih predpisanih delovnih izkušenj v skladu z zakonom in prvič sklene pogodbo o zaposlitvi, ustrezno ravni njene strokovne izobrazbe, z namenom, da se usposobi za samostojno opravljanje dela. Za pripravnika se šteje tudi oseba, ki sklene delovno razmerje in se usposablja za samostojno opravljanje dela, če je bila predhodno že zaposlena in še ni končala pripravniške dobe ali si ni pridobila dovolj ustreznih delovnih izkušenj za zasedbo delovnega mesta, ustreznega ravni njene izobrazbe.


Usposabljanje za delovne naloge:
· pomoč pri pripravi predpisov in drugih zahtevnejših gradiv,
· zbiranje, urejanje in priprava podatkov za oblikovanje zahtevnejših gradiv,
· samostojno oblikovanje manj zahtevnih gradiv s predlogi ukrepov,
· opravljanje drugih upravnih nalog podobne zahtevnosti,
· druge naloge po nalogu župana, direktorja občinske uprave in vodje oddelka.
     
Prijava na prosto delovno mesto mora vsebovati:
1. pisno izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter datum (dan, mesec in leto) zaključka izobraževanja ter ustanova, na kateri je bila izobrazba pridobljena; 
2. pisno izjavo kandidata, da:
a. je državljan Republike Slovenije,
b. ni bil pravnomočno obsojen zaradi naklepnega kaznivega dejanja, ki se preganja po uradni dolžnosti, in da ni bil obsojen na nepogojno kazen zapora v trajanju več kot šest mesecev,
c. zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,
3. pisno izjavo, da za namen tega natečajnega postopka dovoljuje Občini Vrhnika pridobiti podatke iz uradnih evidenc, ki so navedeni v 2. točki. V primeru, da kandidat s tem ne soglaša, mora sam predložiti ustrezna dokazila.

Namesto zgoraj navedenih pisnih izjav lahko kandidat predloži tudi fotokopije dokazil, iz katerih je razvidno izpolnjevanje pogojev.

Strokovna usposobljenost kandidatov se bo presojala na podlagi priloženih izjav, razgovora s kandidati oziroma s pomočjo morebitnih drugih metod preverjanja strokovne usposobljenosti kandidatov.

Izbrani kandidat na delovnem mestu svetovalec - pripravnik ne bo imenovan v naziv, se mu pa skladno s prvim odstavkom 81. člena ZJU-1 določijo pravice in obveznosti glede na uradniški naziv tretjega kariernega razreda - devete stopnje: svetovalec lIl. Skladno s 23. členom Zakona o skupnih temeljih sistema plač v javnem sektorju (Uradni list RS, št. 95/24; v nadaljevanju: ZSTSPJS) se pripravniku določi osnovna plača na podlagi uvrstitve delovnega mesta oziroma naziva, na katerem lahko pripravnik delo opravlja neposredno po opravljenem pripravništvu oziroma izpitu, določenem po posebnih predpisih, in sicer tako, da je njegova osnovna plača za čas pripravništva za štiri (4) plačne razrede nižja od osnovne plače tega delovnega mesta oziroma naziva. To je 13. plačni razred oziroma osnovna plača v višini 1.803,85 bruto, pri čemer pripravnik pridobi pravico do izplačila osnovne plače postopno, v skladu s 102. členom v povezavi s 101. členom ZSTSPJS.

Z izbranim kandidatom bo sklenjeno delovno razmerje za določen čas 9 mesecev, za čas opravljanja pripravništva, na delovnem mestu svetovalec – pripravnik, s polnim delovnim časom. Izbrani kandidat bo delo opravljal v poslovnih prostorih Občine Vrhnika, Tržaška cesta 1, 1360 Vrhnika. Neizbrani kandidati bodo obveščeni po zaključku izbire.

Vloga mora biti obvezno poslana na predpisanem obrazcu Vloga za zaposlitev, ki je priloga tega javnega natečaja. Zaželeno je, da prijava vsebuje tudi kratek življenjepis, ter da kandidat v njej, poleg formalne izobrazbe, navede tudi druga znanja in veščine, ki jih je pridobil.

Kandidat vloži prijavo v pisni obliki, ki jo pošlje v zaprti ovojnici z označbo » za javni natečaj svetovalec-pripravnik« na naslov: Občina Vrhnika, Tržaška cesta 1, 1360 Vrhnika, rok za prijavo 1. 11. 2026. Za pisno obliko prijave se šteje tudi elektronska oblika, poslana na elektronski naslov: tanja.kohne@vrhnika.si, pri čemer veljavnost prijave ni pogojena z elektronskim podpisom.

Kandidati, katerih vloga bo prepozna ali nepopolna ali, ki na dan izteka roka za vložitev prijave ne bodo izkazovali izpolnjevanja natečajnih pogojev, se v skladu s 65. členom ZJU-1, ne bodo uvrstili v izbirni postopek.

Kandidati bodo o izbirno pisno obveščeni na elektronski naslov, s katerega bodo poslali prijavo na javni natečaj ali na elektronski naslov, ki ga bodo za namene obveščanja v postopku navedli v prijavi.

Obvestilo o končanem izbirnem postopku bo objavljeno na spletni strani občine Vrhnika www.vrhnika.si. 

Dodatne informacije o javnem natečaju je mogoče dobiti pri Tanji Kohne, svetovalki za organizacijsko kadrovske zadeve, ki je dosegljiva na telefonski številki 01/7555-417 ali po elektronski pošti tanja.kohne@vrhnika.si. Informacije o delovnem področju pa je mogoče dobiti pri Janezu Jelovšku, Vodji oddelka za okolje in komunalo, ki je dosegljiv na telefonski številki 01/7555-425 ali po elektronski pošti janez.jelovsek@vrhnika.si
V besedilu javnega natečaja uporabljeni izrazi zapisani v moški slovnični obliki, so uporabljeni kot nevtralni za ženske in moške.

Številka: 110-3/2026(2-02)
Datum:    9. 10. 2026

Daniel Cukjati, l.r.
župan Občine Vrhnika

